
ΤΟΠΙΚΑ 


Το Κυπριακό σε αναμονή 

Ἡ αναφορά του Ντάουνερ στο Συμβούλιο Ασφαλείας επιβεβαίωσε τα δεδοµένα ότι 
δεν θα προχωρούσε σε εκβιαστική κίνηση η ό,ποια κίνηση η οποία έτσι και αλλιώς θα 
ρ µπλοκάρετο στο Συμβούλιο Ασφαλείας όπου η κυπριακή κυβέρνηση φαίνεται να 
έχει σαφή πλειοψηφία. Οπότε το ερώτημα που τίθεται είναι πώς θα διασφαλίσουν τα 
Ηνωμένα Έθνη τη συνέχιση της διαδικασίας επιτυγχάνοντας ένα είδος συμβιβασμού 
µε δεδομένο ότι η τουρκική και τ/κ πλευρά θέλει πια την Διεθνή διάσκεψη ὡς 
μηχανισμό τελικού πάρε-δώσε, αλλά και χώρο όπου θα υπονομευτεί η κυριαρχία της 
Κυπριακής Δημοκρατίας ή η ε/κ διαχείριση της Πολιτείας. Από την άλλη, η εἰκ 
πλευρά έχοντας καταφέρει τα τελευταία τέσσερα χρόνια να βγει απὀ τον απομόνωση, 
δεν δείχνει διατεθειµένη να ξαναεµπλακεί σε µια διαδικασία που µπορεί να την 
στείλει πίσω στο 2004. Διότι µέρος του προβλήματος είναι και οι στρατηγικές της 
τουρκικής πλευράς, αλλά και η δεδομένη πια αδυναμία των απορριπτικών µερίδων 
του ε/κ πολιτικού κόσμου να δουν τις συνέπειες των ρητορικών τους. 

Σε αυτό το πλαίσιο, ο Ντάουνερ εισηγήθηκε τα γνωστά -- εἶτε συνέχιση σε Ιον Κου 
τόνους, είτε αναβολή για µετά τις προεδρικές ἦἠ να αναλάβει το Συμβούλιο 
Ασφαλείας την πρωτοβουλία, ή να αλλάξει τις προὐποθέσεις -δηλαδή να αφαιρέσει 
την θέση για κυπριακή ιδιοκτησία που θα επιτρέψει την παρέμβαση. 

Τα δεδοµένα υποδεικνύουν ότι η αγγλική στάση για πίεση προς πολυμερή τώρα δεν 
µπορεί να προχωρήσει. 

Ἡ εναλλακτική πιθανότητα είναι µια στροφή ή κίνηση της τουρκικής πλευράς: το 
άνοιγμα του Βαρωσιού θα δημιουργούσε σαφώς ένα πλαίσιο το οποίο θα μπορούσε 
να βραχυκυκλώσει την εσωτερική πολιτική των ε/κ µε δεδομένη την υστερία των 
απορριπτικών από την µια, αλλά και την πιθανότητα µια μερίδα τῶν βαρώσιωτών να 
αγνοήσει την πολιτική ηγεσία και τα ΜΜΕ και να κινηθεί αυτόνομα όπως έγινε και 
µε το άνοιγμα των οδοφραγµάτων το 2003. 

Μια άλλη πιθανότητα είναι ένα ευρύτερο άνοιγµα της Τουρκίας στο εδαφικό και το 
περιουσιακό, το οποίο µπορεί να λειτουργήσει -όπως άλλωστε και το άνοιγμα του 
Βαρωσιού- ὡς τουρκικό αντίβαρο στην κυπριακή προεδρία της Ε.Ε. αλλά και ως 
προετοιμασία για το επόμενο στάδιο -μετά τις εκλογές: αν η ε/κ πλευρά αρχίσει να 


υπαναχωρεί µε εισηγήσεις για νέα διαδικασία τότε, σαφώς, η τουρκική πλευρά θα 


κινηθεί για να αξιοποιήσει τις αδρανοποιηµένες συμμαχίες της στην Ε.Ε. για να 
προχωρήσει το θέµα του απ᾿᾽ευθειας εμπορίου αλλά και της αναγνώρισης του τ/κ 
«κράτους» από μουσουλμανικές χώρες -- αν και πάλιν η ε/κ πολιτική προσφέρει µια 
τέτοια ευκαιρία. Η τούρκικη πολιτική στο παρόν είναι κάπως εγκλωβισµένη: ο 
Χριστόφιας έχει καταφέρει να συγκροτήσει µια συμμαχία µη-δυτικών και δυτικών 
γύρω απὀ τις «κυπριακές θέσεις» -όπως τις παρουσιάζει. Αν αύριο σπάσει αυτή η 
σύγκλιση. είτε µε άτσαλες φιλοδυτικές κινήσεις -που θα οδηγήσουν σε αλλαγή των 
δεδοµένων στο Συμβούλιο Ασφαλείας -- διότι η βρετανική και αμερικανική στάση 
δεν πρόκειται να αλλάξει ούτε μπορούν να πιέσουν την Τουρκία-, είτε µε 
κωλυσιεργία στις συνομιλίες µετά τις προεδρικές -η οποία θα οδηγήσει τους 
ευρωσοσιαλιστες και άλλους πίσω στις θέσεις τους πριν το 2006- τότε η Τουρκία θα 
επανδιεκδικήσει την θέση του συντονιστή καλών προθέσεων που είχε την περίοδο 


2004-05. 


Ο Φούλε ετοιμάζει πλαίσιο για την Τουρκία του μέλλοντος 

Ἡ διαδικασία ένταξης της Τουρκίας µπορεί να καθυστερεί, αλλά οι σύμμαχοί της 
µέσα στην Ε.Β., σαφώς, δεν πρόκειται να εγκαταλείψουν την προσπάθεια. Ὑπάρχουν 
δύο μακροπρόθεσμα σενάρια: Αν η Ε.Ε. καταφέρει να επιστρέψει στην πριν το 2009 
κατάσταση, οικονομικά και πολιτικά, τότε θα μπορούσε, ενδεχομένως, να υπάρχει 
συζήτηση για τουρκική ένταξη σε βάθος χρόνου µιας δεκαετίας. Ὑπάρχουν, όµως, 
πολλοί παρατηρητές που θεωρούν ότι η κρίση του 2009 και µετά, έχει αποκαλύψει 
βαθύτερα προβλήματα και επιτάχυνε µη ανατρέψιµες διαδικασίες. Σε αυτό το 
πλαίσιο, η αστεία φιλολογία για την Ευρωπαϊκή οικογένεια, θα διατηρηθεί µόνο στο 
επίπεδο τῆς ιδεολογίας. Στην ουσία, η Ε.Ε. θα κινηθεί προς ένα δομικό καθεστώς 
πολλαπλών ταχυτήτων και οµόκεντρων κύκλων. Σε αυτό το πλαίσιο, ο σκληρός 
πυρήνας θα είναι ο κεντροευρωπαϊκός, ενώ θα υπάρχει ένα είδος περιφέρειας του 
νότου, µε μερικές χώρες µέσα-έξω απὀ το Ευρώ και άλλους θεσμούς της Ένωσης. 
Ἠδη. η Μ. Βρετανία προσπαθεί να δημιουργήσει ένα είδος συμμαχίας µέσα -- έξω 
που θα λειτουργεί ὡς είδος εναλλακτικού πόλου. Η Τουρκία θα μπορούσε να κινηθεί 
και προς αυτήν την κατεύθυνση -άρα η βρετανική επένδυση στην Τουρκία έχει 
ευρύτερες προεκτάσεις- αντί σε ένα υποτιμητικό σενάριο «ειδικής σχέσης». 

Ἠδη, άλλωστε, η Τουρκία διαμορφώνει πια δική της πολιτική στην ευρύτερη περιοχή 


έχοντας αυτόνοµες σχέσεις, τόσο µε το ]ράν όσο Και µετη Ρωσία. 


Σε αυτό το πλαίσιο, οἱ κινήσεις του Φούλε για άτυπες συζητήσεις κεφαλαίων πριν να 
ανοίξουν, είναι και προλείανση εδάφους. Ένα βασικό πρόβλημα τώρα είναι η θέση 
της Κύπρου. Εάν το κυπριακό πάει προς λύση ή αν η Τουρκία καταφέρει να σπάσει 
την συμμαχία που έχει συγκροτηθεί υπέρ της Κυπριακής Δημοκρατίας στις Βρυξέλες 
τότε, η επιστροφή στο κλίμα του 2004. θα βοηθήσει την Τουρκία να ζητά 
ανταλλάγματα είτε για την ίδια είτε για τους Τ/Κ., ενώ θα διαμορφώνει νέες σχέσεις 
και πλάνο για την σχέση της µε την Ευρώπη. Διότι, σαφώς, η Τουρκία δεν θα 
ενταχθεί στην Ε.Ε. για να έχει αντιμετώπιση τύπου Ισπανίας και Ελλάδας. 

Το κρίσιμο στοίχηµα εἶναι η διάσπαση της στήριξης της Κύπρου από τους 
ευρωσοσιαλιστές. Αν σπάσει αυτή η σύνδεση - και η ΕΔΕΚ ακόµα και αν 
αντικαταστήσει τον Μαυρονικόλα που απέτυχε οικτρά, είναι πια εκτός παιχνιδιού- 
τότε µε την στήριξη μερίδας συντηρητικών, τότε το σκηνικό θα διαφοροποιηθεί 


αισθητά. 


Το ΡΙΚ και τα συμπλέγματα επιφανών οικογενειών: η ανάγκη της 
οικογένειας Παπαδόπουλου να επιδεικνύει το ρουσφέτι που µπορεί να 


διασφαλίσει 

Πριν µερικές εβδομάδες, ο Ν. Παπαδοπουλος έφυγε οργισμένος από µια εκπομπή του 
ΡΙΚ. όταν ο παρουσιαστής του ζήτησε να περιμένει την σειρά για να σχολιάσει και σε 
ένα κλίµα, όπου βρισκόταν σε δύσκολη θέση µε δεδομένες τις αντιφάσεις του όταν 
αναγκαστεί να δικαιολογήσει λογικά και µε τεκμήρια τις απόψεις του. Αμέσως µετά, 
απείλησε το ΡΙΚ ότι θα εκδικηθεί στην έγκριση των προὐπολογισμών του Ιδρύματος 
-«θα τα πούμε στους προὐπολογισμούς». Η βδομάδα που πέρασε, ήταν η στιγµή που 
ο γιος τῆς οικογένειας Παπαδόπουλου θα έκανε επίδειξη του πόσο ρουσφέτι 
μπορούσε να συγκεντρώσει από συνάδελφους του για να «τιμωρήσευ το ΡΙΚ. Ἠταν 
µια εξευτελιστική διαδικασία για την Βουλή ως θεσµό. Το ότι η κοινοβουλευτική 
ομάδα του ΔΗΣΥ σύρθηκε σε αυτήν την αστεία προσπάθεια της οικογένειας 
Παπαδόπουλου ήταν µια ακόµα ἠήττα και εξευτελισµός της φιλελεύθερης πτέρυγας 
του που τον τελευταίο καιρό άγεται και φέρεται από τις ανάγκες τῆς προεκλογικής 
εκστρατείας που γίνεται, προφανώς, µε δημόσιο ρουσφέτι. Ο Χ. Γεωργιάδης λ.χ. στις 
2 Απριλίου στον Άστρα μασούσε τα λόγια του αµήχανα όταν ρωτήθηκε για την 
αντίφαση ανάµεσα στη διεκδίκηση τῆς κυβέρνησης Κληρίδη να ελέγχει τους 


ηἡμικρατικούς άµεσα, το 1993 και στην στάση του κόμματος σήµερα απέναντι στο 


ΡΙΚ. Η ΕΔΕΚ δεν τοποθετήθηκε, ενώ τελικά η κοινοβουλευτική ομάδα του ΔΗΚΟ, 
του κόμματος του ίδιου του Παπαδόπουλου, αντέδρασε -- και υπήρξε τουλάχιστον 
αναβολή. Η αντίδραση στο ΔΗΚΟ πήγαζε και απὀ το γεγονός ότι υπάρχει µια 
εσωτερική κόντρα του Ν. Παπαδόπουλου µε άλλα στελέχη του κόμματος, αλλά και 
απὀ το γεγονός ότι τα βασικά διευθυντικά στελέχη της ιεραρχίας του ΡΙΚ 
προέρχονται απὀτο ΔΗΚΟ. 

Το κωμικό της όλης ιστορίας ολοκληρώθηκε µε την αποκάλυψη ότι η Αιμιλία 
Κενεβεζου, η ακριβοπληρωμένη παρουσιάστρια που πήρε την θέση και τον μισθό της 
λόγω της συγγένειας της µε τον Τασσο Παπαδόπουλο, δημιούργησε θέµα την ίδια 
εβδομάδα, όταν της ζητήθηκε να κτυπά και αυτή κάρτα όπως οι υπόλοιποι 
εργαζόµενοι. Η κ. Κενεβεζου δεν πήγε στην συντεχνία τῆς, αντίθετα έφερε τον 
αδελφό της, ο οποίος είναι και γ.γ. του ΔΗΚΟ, ὡς δικηγόρο της. Προφανώς, η 
κατανόηση του ότι το Δημόσιο και το Ιδιωτικό πρέπει να διαχωρίζονται δεν έχει 
πλησιάσει την Οικογένεια Παπαδόπουλου. 

Το ότι η όλη ιστορία απειλεί Και το Δημόσιο Ίδρυμα ραδιοτηλεόρασης είναι 
εκφραστικό του που µπορεί να οδηγήσει η οικογενειακοκρατία και το ρουσφέτι. 
Όσον αφορά στα υπόλοιπα ΜΜΕ. αξίζει να ανέρθει ότι ο Πολίτης και η Χαραυγή, 
στήριξαν τους εργαζόµενους στο ΡΙΚ. ενώ ο Φιλελεύθερος προτίμησε να κρατήσει 
ίσες αποστάσεις στο κείµενο του -τόνισε τις διαμάχες «για έλεγχο του ΡΙΚ»- ενώ στο 
πρωτοσέλιδο σκίτσο το αἰίετ ορο του Διευθυντή σύνταξης, ταυτίστηκε ανεπιφύλακτα 
µε το ρουσφέτι και την λογοκρισία. 

Ὑπάρχει και µια άλλη διάσταση: η άνοδος τῶν ποσοστών τηλεθέασης του ΡΙΚ και η 
πτώση δύο ιδιωτικών καναλιών -του Μέγα που πρόσκειται στον Αρχιεπίσκοπο και 
του Αντένα που προωθεί τις θέσεις της απορριπτικής αντιπολίτευσης- υπήρξε 


σύμφωνα µε συνδικαλιστές στο ΡΙΚ. ένας επιπρόσθετος λόγος για την επίθεση. 


ΟΙ«ΟΝΟΜΙΑ 


Αναβολές, ιδιωτικά συμφέροντα και εργατικές αντιστάσεις 


Δεν ολοκληρώθηκε τελικά η πρωτοβουλία ΔΗΚΟ-ΔΗΣΥ για επέκταση του ορίου 
αφυπηρέτησης του ευρύτερου δημόσιου τοµέα στο 64ο αν και δεν είναι ακόµα 
ξεκάθαρο αν πρόκειται απλά για τακτική αναβολή ή για δεύτερες σκέψεις λόγω των 


αντιδράσεων που προκλήθηκαν. Την περασμένη Πέμπτη η ΣΗΔΗΚΕΚ - ΠΕΟ 


διοργάνωσε έκτακτο παγκύπριο συνέδριο για το ζήτημα που κατέληξε σε 
διαμαρτυρία έξω από τη βουλή απορρίπτοντας τόσο το περιεχόµενο όσο και τη 
μέθοδο αλλά καιτις προεκτάσεις τῆς πρωτοβουλίας Αβέρωφ-Κουλία-Παπαδόπουλου. 
Πάντως, ήδη γίνεται λόγος για µερίδα ανώτατων δημοσίων υπαλλήλων που στηρίζει 
την πρωτοβουλία ενάντια στη θέση της ΠΑΣΥΔΥ. Και πέραν από τις πολιτικές 
απόψεις, τα οικονομικά συμφέροντα και τις ιδεολογίες που άπτονται του θέματος 
φαίνεται ότι υπάρχει και η πιο πεζή και ὠµή πτυχή -- πολιτικές σκοπιμότητες σε 
σχέση µε την παράταση της θητείας διευθυντικών στελεχών που αφυπηρετούν φέτος 


έτσι ώστε οι αντικαταστάτες τοὺς να διοριστούν απὀ την νέα κυβέρνηση. 


Σε αυθόρμητη απεργία προχώρησαν την Πέμπτη το βράδυ οι εργαζόµενοι στο ΡΗς. 
αντιδρώντας στην απόφαση της βουλής να µην εγκρίνει τον προὐπολογισμό του 
ημικρατικού οργανισμού µε αποτέλεσµα να μείνουν απλήρωτοι. Αυτή τη βδομάδα 
αποφάσισαν να συνεχίσουν τα µέτρα µε 2 δεκάλεπτες συμβολικές στάσεις την µέρα 
μέχρις ότου πληρωθούν τους μισθούς τους. Πέραν απὀ τα πολιτικά παιχνίδια για τον 
έλεγχο του ΡΗς και την γενικότερη προσπάθεια της αντιπολίτευσης να βάλει εμπόδια 
στην κυβέρνηση υπάρχει και πάλι η πιο πεζή και ὠµή πτυχή -- η προώθηση των 
ιδιωτικών συμφερόντων τῶν καναλαρχών που ανταγωνίζονται την δημόσια 


ραδιοτηλεόραση. 


Ο νέος τραπεζίτης Ὑπουργός Οικονοµικών κ Σιαρλής δήλωσε σήµερα στη βουλή ότι 
σε περίπτωση που δεν μειωθεί το έλλειμμα στο 2.756 θα παρθούν και άλλα µέτρα 
(λιτότητας) ίσως και κάποιες φορολογίες αλλά ότι δεν θεωρεί την φορολόγηση λύση 
στα προβλήματα της οικονοµίας. Θα καταθέσει επίσης σύντομα νομοσχέδιο για 
υποχρεωτική ισοσκέλιση του κρατικού προὐπολογισμού µε την Κύπρο να είναι ίσως 
η πρώτη χώρα της ΕΕ που προχωρεί στην υλοποίηση της σχετικής συνεννόησης, κάτι 
που χαιρέτισε ο πρόεδρος της επιτροπής οικονοµικών κ Παπαδόπουλος. Ο υπουργός 
είπε επίσης ότι θα διαβουλευτεί µε όλους τους ενδιαφερόμενους για τα ζητήματα της 
οικονοµίας και ξεκινά άµεσα τον διάλογο για την τροποποίηση της ΑΤΑ και την 


ανακεφαλαιοποίηση των τραπεζών. 


Το τ/κ κοινοβούλιο ψήφισε τελικά, σε µια συνεδρία που εξελίχτηκε σε ολονύκτια, τον 
περίφημο νόµο που ανοίγει τον δρόµο για ιδιωτικοποιήσεις σε δηµόσιες υπηρεσίες 


στο κυπριακό βορρά. Διευκολύνεται έτσι ακόµα περισσότερο η κάθοδος του 


τουρκικού κεφαλαίου στη βόρεια Κύπρο και ενισχύεται η ήδη αποπνικτική 


επικυριαρχία του. 


Φικρής 


Τράπεζες: Η Λαϊκή δεν τα καταφέρνει και ενώ τα δάνεια στην 
Ελλάδα βαραίνουν επικίνδυνα. μερικοί ανησυχούν για «επιθέσεις 
ενάντια στο κεφάλαιο» 

Στις 20/3, ο Φιλελεύθερος έσκασε την είδηση ότι οι αρχικές προβλέψεις για τους 
επενδυτές που έκαναν δήθεν, γραμμή έξω από την Λαϊκή, άρχισε να αραιώνει, καθώς, 
γίνονται κατανοητά τα προβλήματα, τα οποία προκύπτουν από την έκθεση των 
κυπριακών τραπεζών σε επισφαλή δάνεια στην Ελλάδα. Ενώ το 2010, τα επισφαλή 
δάνεια για την Λαϊκή υπολογίζονταν στα 142 δις [ευρώ] τώρα έχουν εκτοξευθεί στα 
972 εκατομμύρια. προσθέτοντας ουσιαστικά ακόµα ένα δις στην ζημιά της τράπεζας. 
Είναι σαφές, πλέον, ότι η Λαϊκή θα πρέπει να εκχωρήσει σηµαντικό µέρος στους 
ξένους επενδυτές, αν πρόκειται να τοὺς πείσει για να παρέμβουν, ενώ αυξάνεται καιο 


κίνδυνος να ζητήσει «βοήθεια» από την Πολιτεία. 


Ἡ Τράπεζα Κύπρου είναι, συγκριτικά, σε καλύτερη θέση. αφού τα επισφαλή τῆς 
δάνεια είναι 217 εκατομμύρια. Αντίθετα, η Ελληνική τράπεζα φαίνεται να έχει, 
επίσης, ψηλό ποσό «μη εξυπηρετούµενων χορηγήσεωὠν», το οποίο ανέβηκε στα 720 


εκατομμύρια. 


Σε αυτό το πλαίσιο, άρχισαν να εμφανίζονται σε σχόλια αναλυτών που εκφράζουν τις 
ανησυχίες του κεφαλαίου και προβληματισμοί για την πιθανότητα να απλωθεί και 
στην Κύπρο ένα κλίμα «κριτικής και αμφισβήτησης του κεφαλαίου», όπως στην 
Ἑλλάδα, όταν γίνει κατανοητό το μέγεθος των προβλημάτων και αν δεν μπορέσουν 


οι τράπεζες να βρουν επενδυτές. 


ΔΙΕΘΝΗ 
Ευρώπη: Απεργίες και εκλογικές τάσεις προκαλούν ανησυχίες για τις 
διαθέσεις του «Αρόμου» 
Ἡ απεργία στην Πορτογαλία δεν ήταν τελικά γενική -- υπήρχε συµµετοχή αλλά η 
απουσία τῶν σοσιαλιστικών συνδικάτων ήταν εμφανής. Το σαββατοκύριακο όµως, 
200.000 Πορτογάλοι, πολλοί ντυµένοι µε παραδοσιακές στολές, βρέθηκαν στην 
Λισσαβόνα σε µια εκδήλωση διαμαρτυρίας για τις περικοπές στην τοπική 
αυτοδιοίκηση. Η δυσφορία βρήκε τελικά τον δρόµο. 
Αντίθετα, η απεργία στην Ισπανία ήταν µαζικότατη όπως και οι εκδηλώσεις - 
διαδηλώσεις. Η δεξιά κυβέρνηση δεν έχει Και πολλά περιθώρια ελιγμών όπως 
παρατήρησε το εὔτοπονς, καθώς, δέχεται πιέσεις και από τις Βρυξέλες για 
περισσότερες περικοπές. Ἠδη., πολλοί μιλούν για την Ισπανία και το κλίµα στους 
δρόμους τῆς, ὡς ανάλογο της Ελλάδας πέρσι. Στις εκλογές της Ανδαλουσίας -τις 
πρώτες µετά τις γενικές- η δεξιά απέτυχε να κερδίσει την πλειοψηφία και η αριστερά 
εμφανίστηκε ὡς ο ρυθµιστής. 
Ο φόβος τῶν Βρυξελών, αυτήν την στιγµή, φαίνεται να είναι οι ελληνικές εκλογές -- 
αν τα κόμματα τῆς αριστεράς ξεπεράσουν τα κόμματα της δεξιάς και του κέντρου σε 
ποσοστά και η κυβέρνηση είναι ασταθής και χωρίς κοινωνική νομιμότητα, τότε η 
Ἑλλάδα µπορεί να κινηθεί απὀ µόνη της σε καθεστώς δυο νομισμάτων, ενώ ανάλογες 
αντιστάσεις µπορεί να αρθρώσει και η Ισπανία ανατρέποντας την υπό διαμόρφώση 
συναίνεση υπέρ του κεντροευρωπαϊκού πόλου/άξονα. 
Ἠδη, φαίνονται να κινούνται διάφορα: στις γαλλικές εκλογές, η μαζική συγκέντρωση 
του υποψήφιου της αριστεράς στο Παρίσι µε 120.000. διαδηλωτές, προκάλεσε 
εντύπωση και μερικοί θεωρούν ότι δείχνει την επιστροφή µιας δυναμικής που είχε 
χαθεί µετά τις απεργίες του 2010. Ἠδη, τόσο ο Όλαντ όσο και ο Σαρκοζύ 
αντιγράφουν εισηγήσεις τῆς αριστεράς για φορολόγηση του πλούτου. 
Ακόμα και στην Πολωνία εμφανίστηκε, ξανά, ένα κλίµα ταξικής δυσφορίας, µετά 
απὀ την απόφαση για αύξηση του ορίου αφυπηρέτησης -- η συγκέντρωση των 


συνδικάτων έξω από την βουλή είχε δυναμική όπως µετάδιδαν τα διεθνή πρακτορεία. 


Και στην Βρετανία, η ανεξάρτητη υποψηφιότητα του (41ΟΥ. ενός ιστορικού 


στελέχους τῆς αριστεράς, κατάφερε να κερδίσει στο Βταάίοτἁ, µια έδρα που 


εθεωρείτο σίγουρη για του εργατικούς. Η μετατόπιση της αριστερότερα φαίνεται να 
είναι µέσα στο κλίμα των καιρών. 


Πίίρ://Νννννν.οομηίετρΙΠοΠ.ο{ρ/2012/03/30/0οτη-αραίΠ-ρεοτρο-ρα]1οιγαγ-ςίμης-Ιαβοί- 
σηα]κος-ρ-Ὀπιίαίπ/ 





Βόρεια Αφρική και διάχυση της λιβυϊκής κρίσης: στο Μάλι οι 
Τουαρέγκ καταλαμβάνουν τον Βορρά. ενώ στην Λιβύη επεκτείνονται 
οι µάχες στο νότο 

Το πραξικόπημα στο Μάλι τελικά, μάλλον ευνόησε την εξέγερση των Τουαρέγκ: 
καθώς οι χώρες της περιοχής έθεσαν προθεσµία στους πραξικοπηματίες να 
παραδώσουν την εξουσία, στον βορρά της χώρας, η νέα εξέγερση των Τουαρέγκ υπό 
την ηγεσία των ένοπλων που επέστραψαν/ηρθαν από την Λιβύη, φαίνεται να πέτυχε 
την εκδίωξη του στρατού από ολόκληρη την περιοχή -- την Κυριακή ανακοινώθηκε η 


κατάληψη του Τιμπουκτού. 


Στην ίδια την Λιβύη, η διαμάχη που είχε ξεκινήσει στα νοτιανατολικά, Κοντά στα 
σύνορα µε το Σουδάν, επεκτάθηκε στον υπόλοιπο νότο: οι νέες μάχες έγιναν στη 
πόλη Σαμπχά που ήταν ένα από τα προπύργια τῶν κανταφικών. Η διαμάχη φαίνεται 
να είναι ανάµεσα σε µια φυλή αφρικάνικης καταγωγής και µια φυλή αραβικής 
καταγωγής. Οι φιλοκανταφικοί, σύμφωνα µε τις ανταποκρίσεις, φαίνεται να είναι οι 
δεύτεροι. Ἡ αφρικάνικη φυλή, πάντως, η οποία φαίνεται να έχει πρόσβαση σε 
πληθυσμό και στην Τσαντ, απείλησε να δημιουργήσει κίνηµα απόσχισης στο νότο. 

Οι νεκροί µέχριτην Κυριακή είχαν φτάσει τους 147. 

Ο Καντάφι είχε προειδοποιήσει ότι η διαμάχη στην οποία εµμπλάκηκαν οι δυτικοί, θα 
οδηγούσε τελικά σε µια ευρύτερη διαμάχη και το πέρασμα της Λιβύης σε ένα αγώνα 
περιοχών σαν διαμάχη εμιράτων. 


Πίρ://νννν) ατακπεί.Ιπῇο/2ρΞπιδ6δ20δσΠάΞδδίζοΞ1 δσ[ξα 


Σνρία: η αντιπολίτευση σε κρίση και οι Σαουδάραβες πληρώνουν πια 
δημόσια 
Ἡ πρωτοβουλία του Κ. Αννάν φαίνεται να προχωρεί στην Συρία. Ἠδη, έχει καταθέσει 


σχέδιο για τερματισμό της βίας, το οποίο έχουν αποδεκτει και η κυβέρνηση της 


Συρίας αλλά και η ένοπλη αντιπολίτευση. Είναι αξιοσημείωτο ότι δέχτηκε η 
αντιπολίτευση αφού δείχνει εν µέρει και το αδιέξοδο στο οποίο έχει περιέλθει 
στρατιωτικά, αλλά και πολιτικά. Οι περισσότεροι παρατηρητές φαίνονται να 
συγκλίνουν στο ότι η συριακή κυβέρνηση κατάφερε να αντέξει την έντονη επίθεση 
που είχε εξαπολυθεί τους προηγούμενους µήνες --τόσο επικοινωνιακά όσο και 
στρατιωτικά. Ἡ εὔὐκολη ανακατάληψη µεθοριακών περιοχών στα τούρκικα και 
ιρακινά σύνορα που χρησιμοποιούσε η ένοπλη ισλαμική αντιπολίτευση για διείσδυση 
στην χώρα, ήταν χαρακτηριστικὀ τῶν σημερινών δεδοµένων στο στρατιωτικό 
επίπεδο. Αλλά και στο πολιτικό επίπεδο αυξήθηκαν οι κριτικές στο εσωτερικό της 
αντιπολίτευσης για την στροφή στην βία αλλά και για την εξάρτηση απὀ το 


εξωτερικό η οποία ενισχύει αναπόφευκτα την κυβέρνηση και την ρητορική της. 


Στο διεθνές επίπεδο, η θέση τῆς Ρωσίας και της Κίνας ενισχύθηκε από την απόφαση 
της συνοδού των ΒΕΙς5 για µη επέμβαση στα εσωτερικά στη Συρίας, αλλά και την 
αποφασιστική κίνηση από την µια του 1ράν για στήριξη του Άσσαντ, αλλά και 
αραβικών τάσεων, απὀ την άλλη. είτε για στήριξη της κυβέρνησης - όπως πολλές 
οµάδες στον Λίβανο - είτε διαφοροποίησης από το κλίμα στον αραβικό σύνδεσμο - 
όπως η διαφοροποίηση της Αλγερίας. 

Σε αυτό το πλαίσιο, η συνοδός του Αραβικού συνδέσµου στο Ιράκ ήταν τελικά 
αποτυχία, αφού πολλοί Άραβες ηγέτες δεν παρευρέθηκαν. Η επόμενη συγκέντρωση 
των οπαδών της αντιπολίτευσης - υπό την ηγεσία δυτικών χωρών και τῶν µοναρχιών 
της αραβικής χερσονήσου - στην Κωνσταντινούπολη. εξέδωσε ανακοίνωση σύμφωνα 
µε την οποία στηρίζει τις πρωτοβουλίες του Αννάν - αλλά τόσο ο Αννάν όσο και ο 
Υ.Υ. του ΟΗΕ δεν παρευρέθηκαν. Η έκκληση για στήριξη της ένοπλης αντιπολίτευσης 
πήρε την µορφή δηµόσιας εξαγγελίας ταμείου των εμιράτων και τῶν μοναρχιών του 
Κόλπου, για πληρωμή των ένοπλων που θα πολεμούν την συριακή κυβέρνηση. 

Είναι, ίσως, η πρώτη φορά που εξαγγέλλεται δημοσίως ένα είδος ταμείου 
μισθοφόρων. Αλλά ο κόσμος, στον οποίο λειτουργούν οἱ µοναρχίες, είναι παράξενος 


προφανώς. 


Ἡ συριακή κρίση είχε και επιπτώσεις στην επικοινωνιακή ισορροπία στον αραβικό 
κόσμο µε πιο χαρακτηριστική την απότοµη κρίση της εμπιστοσύνης στον Αλ, Τζαζίρα 
σε λιγότερο από ένα χρόνο από το αποκορύφωμα της δόξας του, πέρσι την περίοδο 


της ανατροπής του Μουμπάρακ. Ο εμίρης του Κατάρ, σε αυτό το πλαίσιο, προσπαθεί 

να επουλώσει τις πληγές της απώλειας µε την επιχορήγηση της αντιπολίτευσης, 
καθώς το κανάλι του έχει πια χάσει την εικόνα του ανεξάρτητου Μέσου 
πληροφόρησης, ενώ έχει δεχτεί και ένα είδος ήττας -όσον αφορά στην 
αποτελεσµατικότητα- στην Συρία µετά την αποτυχία ανατροπής του Άσσαντ. Η 
κρίση φερεγγυότητας του Αλ. Τζαζίρα ξεκίνησε στην Λιβύη, αλλά η κρίση αποδοχής 
έχει διογκῶθεί µετά την αποτυχία του τηλεοπτικού του καναλιού να καλύψει µε 


κάποια, έστω υποτυπώδη, αντικειµενικότητα τα γεγονότα στην Συρία. 


Ο φόβος των νεκρών: η κυβέρνηση του Τράκ θέλει να κλείσει το 
μαυσωλείο του Σαντάμ 

Ἡ κυβέρνηση της Βαγδάτης ειδοποίησε τη φυλή του Σαντάμ ότι πρέπει να κλείσει ο 
χώρος, όπου βρίσκεται ο τάφος του τέως προέδρου της χώρας και ο οποίος έχει γίνει 
χώρος προσκυνήµατος για τους οπαδούς του. Η αύξηση της προσέλευσης, αλλά και η 
αστάθεια στην χώρα οδήγησε την κυβέρνηση στην απόφαση να αποκλείσει έναν εν 
δυνάµει χώρο αμφισβήτησης της. Αξίζει να σημειωθεί ότι τα τελευταία χρόνια 
στελέχη του Μπαάθ είχαν καταφέρει να εκλεγούν σε τοπικά αξιώματα και στον 
σιητικό νότο, κάτι που είναι σαφώς επικίνδυνο για την σιητική κυβέρνηση, η οποία 
αντλεί εν µέρει την νοµιµότητά της απὀ την συμμαχία µε το Ιράν. Ταυτόχρονα, οι 
κοσµικοί Σουνίτες που διαφωνούν µε την Αλ. Κάῑντα, φαίνονται να κινούνται προς 
την κατεύθυνση της αυτονομίας τῶν περιοχών τους και σαφώς η περιοχή της Τικρίτ 


-της γενέτειρας του Σαντάμ- είναι υποψήφια για µια τέτοια αυτονομία. 


Αξίζει να αναφερθεί και η εἰρωνική διάσταση της προβολής: το ζήτημα το πρόβαλεο 
τηλεοπτικός σταθµός Αλ Αραμπίγια, ο οποίος πρόσκειται στο καθεστώς της 
Σαουδικής Αραβίας. Αφού πολέμησαν στο Σαντάμ και βασικά ευκόλυναν την 
εισβολή, οι Σαουδάραβες σήµερα µετά από την διάχυση τῆς επιρροής του Ιράν, µετά 
την εισβολή και την ανατροπή του Σαντάμ, φαίνονται διατεθειμένοι να τον 
προβάλουν ὡς καλό ηγέτη που αδικείται µετά θάνατον. 


Πίίρ://ννήν” αταΚπεί.Ιπ[ο/2ρΞπιδ6δ76όσΠπάξάιδίΖοΞ1 δε[ξξε 





1Η! 


Αραβικό χιούμορ: 


Φεμινισµός και Δημοκρατία 





- π- - ο 
Στη συνάντηση τῆς µε τον βασιλιά της Σαουδικής Αραβίας, η Χίλαρυ Κλίντον είχε 
στην ατζέντα της µόνο δύο θέµατα: φεμινισµό και δημοκρατία. Οι δυο πλευρές 
συμφώνησαν απόλυτα. 
Από το ΑΠΦΕΥ ΑΓαΡ Νεννς 
Πίίρ:/αποτγαγαῦ.πεί/2012/04/01Ηεπιϊπίςπι-απά-άθπιοσΓαογ/ 


Επιλογές από την μπλογκόσφαιρα 


Η τραγική αποτυχία του ""μετακομμουνισμού"' στην Ανατολική 
Ευρώπη 


Δυο μεταφρασμένα κείµενα που περιγράφουν την κατάσταση όπως διαμορφώθηκε τις 
τελευταίες 2 δεκαετίες σε Ρουμανία και Ουγγαρία 


ΠΗάρ:/Πεπίητε]οαάεά.ΡΙορςροί.οοπι/2012/03/ 27.Πίπι! 
ΠΗάρ:/Πεπίητεἰοαάεά.ΡΙορςροί.οοπι/2012/03/ 25.ΠίπιΙ 
και άλλα δυο γενικότερα στο ίδιο θέµα 
ΠΗρ:/Πεπίητε]οαάεά.ΡΙορςροί.οοπι/2012/03/ 29 .Πίπι! 
Πάρ:/Πεπιητε]οαάεά.ΡἱΙορςροί.οοπι/2012/03ήν 29.Πίπι 
Ανωφέλειες -- µια προσωπική συζήτηση 


Πέρ:/ἀιςάαίπιοπα.ΡΙορςροί.οοπι/2012/03/01οσ-ροςί 27.Πίπι] 

